armvectores/hy_wikipedia_2023 huggingface dataset:
Պատմաբառ (այլ կիրառումներ)

Պատմաբառ

Պատմաբառ - գիտական մեթոդ, աշխարհը դիտարկելու սկզբունք՝ բնական եւ սոցիալ-մշակութային երեւույթների իրենց փոփոխությունների դինամիկայում։ Ժամանակի ընթացքում դառնում է օրինական պատմական զարգացում եւ ներգրավում է հետազոտական հաստատությունների վերլուծություն կոնկրետ պատմական պայմաններում իրենց գոյության մասին։
Պատմաբառ - Գերմանական փիլիսոփայության դպրոց XIX դարի վերջ XX դարի սկիզբ, որի ներկայացուցիչներն են համարվում Վ Դիլտեյան, Գ Զիմմելյան, Ֆ Մեյնեկեն, Գ Ռիկերտան, Մ Վեբերան, Վ Տրյոլչան։
Պատմաբառ - Բառ, որը դուրս է եկել կենդանի խոսքից, քանի որ նշանակում է առարկա կամ երեւույթ, որը ներկայում անհետացել է։
Պատմաբառ - ճարտարապետական ոճ, հիմնված ավելի վաղ գերիշխող ճարտարապետական ոճերի խառնուրդի հիման վրա։ Ավելի շատ տարածված է եղել XIX դարի վերջում։ Խորհրդային շրջանի գրականության մեջ այն անվանում էին էկլեկտիկա։


== Ծանոթագրություններ ==
Բիսինգեն (Բավարիա)

Բիսինգեն  (գերմ.՝ Bissingen), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Դանուբի Դիլինգենի շրջանի կազմում։ Բնակչությունը կազմում է 3465 մարդ (ըստ 2010 թվականի դեկտեմբերի 31-ի)։ Տարածքը կազմում է 64.22 կմ²։ Պաշտոնական կոդ՝ 09 7 73 117։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական էջ
(4773) Հայակավա

(4773) Հայակավա (անգլ.՝ Hayakawa), աստերոիդ աստերոիդների հիմնական գոտում։ Հայտնաբերվել է 1989 թվականի նոյեմբերի 17-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,610411 ա. մ., առավելագույնը մոտենում է 2,3074 ա. մ. հեռավորության վրա և հեռանում 2,9135 ա. մ.։ Արեգակի շուրջ մեկ ամբողջական պտույտ է կատարում 1540,5 երկրային օրվա ընթացքում, իր ուղեծրով շարժվելով միջինում 0,23369 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,02° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4773) Հայակավա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արտաշեսը, Համանն ու Եսթերը (նկար)

«Արտաշեսը, Համանն ու Եսթերը» (հոլ.՝ Ahasveros en Haman aan het feestmaal van Esther ), հոլանդացի գեղանկարիչ, օֆորտանկարիչ, հոլանդական գեղանկարչության ոսկեդարի խոշոր ներկայացուցիչ Ռեմբրանդ վան Ռեյնի նկարը։ Հեղինակը կտավը վրձնել է 1660 թվականին։ Յուղաներկերով կտավի չափերն են՝ 73 × 94 սմ։ «Արտաշեսը, Համանն ու Եսթերը» ստեղծագործությունն այսօր պահպանվում և ցուցադրվում է Պուշկինի անվան կերպարվեստի թանգարանում (Մոսկվա, Ռուսաստանի Դաշնություն)։


== Սյուժե ==
«Արտաշեսը, Համանն ու Եսթերը» կտավի սյուժեն Ռեմբրանդ վան Ռեյնը վերցրել է Աստվածաշնչի Հին Կտակարանի «Եսթեր» գրքի 7-րդ գլխից։ Հրեուհի Եսթերը դառնում է պարսից Արտաշես (Արտաքսերքսես I) արքայի կինը։ Եսթերին հաջողվում է ամուսնուն համոզել, որպեսզի խնջույք կազմակերպի պալատական Համանի հետ, որն ատում էր հրեաներին.


== Նկարագիր ==
Կոմպոզիցիոն առումով «Արտաշեսը, Համանն ու Եսթերը» ստեղծագործության երեք հերոսները բաժանված են երկու խմբի։ Կտավի աջ հատվածում նկարված են Արտաշես արքան և շքեղաշուք հանդերձանքով Եսթերը. նրանց Ռեմբրանդը նկարել է լուսավորված։ Ամուսինների ահյակ հատվածում՝ ստվերի մեջ պատկերված է Համանը։
Նկարում պատկերված է դրամայի կուլմինացիոն հատվածը։ Եսթերը հենց նոր ավարտել է իր խոսքը և նույնիսկ չի հասցրել իջեցնել ձեռքը։ Արտաշեսը պատկերված է շրթունքները փակած և գայիսոնը վստահորեն սեղմած. հիմա նա ոտքի կկանգնի և մոլեգնած կհեռանա։ Համանն արդեն հասկացել է, որ դատապարտված է ու վշտացած խոնարհել է հայացքը։
Ոսկե սկուտեղի վրա նկարիչը պատկերել է խնձոր, որն ավելի մոտ է Համանին։ Արտաքսերքսեսի և Եսթերի դիմաց խաղողի ողկույզ է նկարված։ Ռեմբրանդ վան Ռեյնը այլաբանորեն է մրգերը պատկերել. խնձորը մեղանչման խորհրդանիշն է, իսկ խաղողը՝ կյանքի և պտղաբերության։


== Ռեստավրացիա ==
«Արտաշեսը, Համանն ու Եսթերը» ստեղծագործությունը զգալիորեն տուժել է XVIII դարում բռնկված հրդեհից։ Դրանից հետո անընդհատորեն ներկի շերտը քայքայվում էր։ Այդ պատճառով նկարը ենթարկվել է քառակի խորը վերականգնման։ Նկարն ի վերջո տեղափոխվել է նոր կտավի վրա։ Վերականգնումները կատարվել են 1819, 1900 թվականներին և երկու անգամ էլ խորհրդային տարիներին։ Ռեստավրացիա անող վարպետներից էին Պավել Կորինը, Վասիլի Յակովլևն ու Ս.Ս. Չուրակովը։


== Նկարի ճակատագիր ==
«Արտաշեսը, Համանն ու Եսթերը» նկարը Ռեմբրանդի սակավ ստեղծագործություններից, որի մասին գրեթե ամեն ինչ հայտնի է պրովենանսին։ Հայտնի է, որ 1662 թվականին այն գտնվել է Յան Հինլոփենի հավաքածուում՝ Ամստերդամում, հետո այն անցել է դստերը՝ Սառա Հինլոփենին։
1760 թվականին կտավը վաճառվել է աճուրդի ժամանակ այն գնում է Յոհան Էռնստ Գոցկովսկին։ Մի քանի տարի անց՝ 1764 թվականին Եկատերինա II կայսրուհին այն վերցնում է պարտքի դիմաց և նկարը հայտնվում է Էրմիտաժում։ 1862 թվականին «Արտաշեսը, Համանն ու Եսթերը» ստեղծագործությունը տեղափոխվում է Ռումյանցևի թանգարան, որտեղից 1924 թվականին Պուշկինի անվան կերպարվեստի թանգարան, ուր ցայսօր էլ պահպանվում և ցուցադրվում է։


== Ծանոթագրություններ ==


== Գրականություն ==
А. Вержбицкий. Творчество Рембрандта
Douglas Mannering Życie i twórczość Rembrandta, wyd. Muza SA, Warszawa 1995 83-7079-361-4
Wielkie muzea/ Muzeum im. Puszkina, wyd HPS. Warszawa 2007, 978-83-60688-38-0
Յամանչաիր

Յամանչաիր, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Չուգուևսկի շրջան

Չուգուևսկի շրջան (ռուս.՝ Чугуевский район), մունիցիպալ շրջան Ռուսաստանի Դաշնության Պրիմորիեի երկրամասում։
Ստեղծվել է 1935 թվականին։ Վարչական կենտրոնը՝ Չուգուևկա։


== Աշխարհագրություն ==
Շրջանի տարածքի մակերեսը կազմում է 12350 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 24128 մարդ։ Բնակչության խտությունը կազմում էր 1,95 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ապառաժ

«Ապառաժ», ՀՅԴ Արցախի Կենտրոնական Կոմիտեի պաշտոնաթերթ։


== Ծանոթագրություններ ==


== Հղումներ ==
Պաշտոնական կայքը
Կոնտակտներ

Կոնտակտներ, կիսահաղորդիչ (հետերոանցումներ) հպման մակերևույթների տեսքով։ Աշխատանքի սկզբունքը հիմնված է երկու պինդ մարմինների հպման հետևանքով դրանց միջև լիցքակիրների (էլեկտրոնների) առկայությամբ պայմանավորված պոտենցիալների կոնտակտային տարբերության առաջացման վրա։ Պինդ մարմինների հպման ժամանակ դրանց միջև առաջանում է էլեկտրոնների փոխանակում, մեկ մարմնից մյուսն անցնող էլեկտրոնների թիվը կախված է էլեկտրոնների ելքի աշխատանքից։ Էլեկտրոնների փոխանակումը շարունակվում է մինչև թերմոդինամիկական հավասարակշռություն հաստատվելը, որին, ըստ Ֆերմի-Դիրակի վիճակագրության, համապատասխանում է երկու պինդ մարմիններում Ֆերմիի մակարդակների (էլեկտրոնային գազի համար քիմիական պոտենցիալների մակարդակների) հավասարությունը։ Ֆերմիի մակարդակների համապատասխան արժեքների դեպքում էլեկտրոնների փոխանակման հետևանքով երկու պինդ մարմինների հպման տեղում առաջանում է կրկնակի էլեկտրական շերտ, որում էլեկտրոնների թիվը տարբերվում է կոնտակտից հեռու տիրույթներում էլեկտրոնների թվից։
Կախված պինդ մարմինների ֆիզիկական հատկությունները բնութագրող պարամետրերից (ելքի աշխատանք, մակերևութային էլեկտրոնային վիճակների խտություն, լիցքակիրների խտություն և այլն) երկու պինդ մարմինների հպման տեղում կարող են առաջանալ կամ կիսահաղորդչային սարքի օգտակար հատկությունները որոշող ակտիվ տիրույթներ, կամ էլեկտրական հոսանքը կիսահաղորդչային սարքին մատուցող պասսիվ տիրույթներ։ Առաջին դեպքում կոնտակտներ օժտված են ուղղիչ հատկությամբ, երկրորդ դեպքում՝ ոչ։ Առավել տարածված ակտիվ կոնտակտներ են մետաղ-կիսահաղորդիչ կոնտակտները։ Դրանց հիման վրա ստեղծվել են ուղղիչ դետեկտորներ, հեղեղաթռիչքային և Շոտքիի արգելքով այլ դիողներ, միջուկային ճառագայթման դետեկտորներ, տենզոզգայուն դիոդներ, արևային մարտկոցներ և այլն։ Կիսահաղորդչային սարքերում հատուկ դեպք են ներկայացնում մետաղ-դիէլեկտրիկ-կիսահաղորդիչ տիպի բազմաշերտ կոնտակտները, որոնցում մակերևութային դաշտային էֆեկտը օգտագործվում է պինդ մարմնում ուժեղացուցիչների ստեղծման համար։
Խոփեր (Մուշի նահանգ)

Անվան այլ կիրառումների համար տե՛ս՝ Խոփեր (այլ կիրառումներ)Խոփեր, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում է Մուշ քաղաքից 7 կմ հյուսիս՝ Մեղրագետի աջ կողմում։


== Պատմություն ==
Գյուղը կողոպտվել և ավերվել է 1895 թվականին։ Բնակիչները բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է բռնագաղթի ճանապարհին։


== Բնակչություն ==
1880 թվականին ուներ 50 տուն հայ և 6 տուն քուրդ բնակիչ։ 1909 թվականին ուներ 30 տուն հայ բնակիչ։


== Տնտեսություն ==
Զբաղվում էին երկրագործությամբ և անասնապահությամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Պրասլովո (այլ կիրառումներ)

Պրասլովո, կարող է վերաբերել՝

Պրասլովո - գյուղ Ռուսաստանի Մոսկվայի մարզի Մոժայսկի շրջանի կազմում։
Պրասլովո - գյուղ Ռուսաստանի Սմոլենսկի մարզի Գլինկովսկի շրջանի կազմում։
Ջրաճնճղուկներ

Ջրաճնճղուկներ, (լատ.՝ Cinclidae), ճնճղուկանմանների կարգի թռչունների ընտանիք։


== Ընդհանուր բնութագիր ==
Հայտնի է 4 (5), ՀՀ-ում՝ 1 տեսակ՝ ջրաճնճղուկը (Cinciuscinclus). նստակյաց է, քիչ տարածված։ Մարմնի երկարությունը՝ 18սմ է, թևերի բացվածքը՝ 25,5-30 սմ, կենդանի զանգվածը՝ 50-70 գ մարմինը գեր է, թևերն ու պոչը՝ կարճ։ Մարմինը վերևից սևավուն է, գագաթը, ծոծրակը, փորը՝ դարչնագույն, կոկորդը, կուրծքը՝ սպիտակ։ Երիտասարդի մարմինը վերևից մոխրագույն է՝ փետուրների ավելի մուգ երիզներով, ներքևից' մոխրագույն-սպիտակ՝ մոխրագույն թեփուկանման նախշերով։ Կատարում է մարմնի վեր ու վար շարժումներ, թռչում է արագ, ուղիղ գծով, ջրի մակերեսին մոտ։ Նստում է ջրից դուրս ցցված քարերին, սուզվում ջրի հատակը և քայլելով կեր որոնում։ Սնվում է ջրային անողնաշարավորներով։


== Բնակություն ==
Բնակվում է արագահոս լեռներում, գետերում, հազվադեպ՝ ջրամբարներում։


== Բնադրում ==
Բնադրում է առափնյա փոսերում կամ քարերի վրա։ Բույնը գավաթաձև է (գնդանման), հաստ պատերով։ Դնում է 26 մմ տրամագծով, սպիտակ 4-6 ձու։


== Պատկերասրահ ==
Նախաարտադրություն

Նախաարտադրության շրջանը կինոարտադրության մեջ, հիմնականում ֆիլմի հեղինակի կամ պրոդյուսերի ձեռնարկած միջոցառումն է, որը կազմակերպչական բնույթ է կրում։
Կինոարտադրության ընթացքում նախաարտադրություն կոչվող շրջանը սկիզբ է առնում, երբ արդեն որոշված են մի քանի սկզբունքային մասեր, ինչպիսիք են՝ սցենարը կամ ընդհանուր մտահղացումը, ֆինանսական որոշ կապերի ձեռքբերումը, արտադրող և հրատարակող կազմակերպությունների ընտրությունը։
Նախաարտադրության ընթացքում որոշվում է՝

ֆիլմի ռեժիսորը
գլխավոր օպերատորը
համաձայնեցվում և խմբագրվում է սցենարը ըստ բյուջեի
որոշվում են գլխավոր և երկրորդական դերակատարները։Նախաարտադրության ընթացքում սցենարը բաժանվում է առանձին տեսարանների և որոշվում է ամեն տեսարանի համար առանձին՝

նկարահանման վայրերը
թատերական իրերը
նկարահանող աշխատակազմը
հագուստները
հատուկ և համակարգչային էֆֆեկտներըՏվյալ շրջանում շատ մանրակրկիտ ժամանակացույց է կազմվում ֆիլմի նկարահանման համար և ձեռք է բերվում բոլոր անհրաժեշտ պայմանավորվածությունները։ Կառուցվում են դեկորացիաները, վարձակալվում է աշխատող անձնակազմը և հայտարարվում է նկարահանման առաջին փորձի օրը։ Նախաարտադրության շրջանում բոլոր մասնագետներն ովքեր առնչություն ունեն ֆիլմի սցենարի հետ, այն մանրակրկիտ ուսումնասիրում են, դերասանները սովորում են իրենց խաղարկային տեքստերը, ռեժիսորն ու գլխավոր օպերատորը հետազոտում և պլանավորում են սցենարի նկարահանման ընթացքը։
Նաև սցենարիստը դեռ աշխատում է սցենարի վրա, սովորաբար այն համարակալված է լինում ըստ տեսարանների կամ այլ կրիտերիաների և համարյա միշտ ենթարկվում է փոփոխության, առաջին հերթին դերասանների, պրոդյուսերների և ռեժիսորի հայեցողությամբ։ Սցենարն այս շրջանում ենթարկվում է նաև ֆինանսական ազդեցության փոփոխությունների, դա կապված է տվյալ արտադրության ֆինանսական աղբյուրներից, այդպիսի խնդիր չեն ունենում ամերիկյան մեծ կինոկազմակերպությունները, քանի-որ նրանց նախագծերը ֆինանսավորվում են հենց այդ կազմակերպությունների կողմից։ Այլ երկրներում, որտեղ կինոարտադրությունը դեռ չի գտել լայն տարածում, տվյալ խնդիրը կարող է կանգնեցնել շատ բարդ լուծելի խդիրների առջև և հաճախ միայն պետական աջակցության դեպքում է նախագիծն իրականանում։
Չնայած դրան նորեկ ռեժիսորներն ու պրոդյուսերները գտնում են իրենց հարմար աշխատանքային սկզբունքներն ու ֆինանսները, գոյություն ունեն բազմաթիվ ցածրաբյուջե ֆիլմեր, որոնք լայն տարածում և մեծ հաջողություն են վայելել, բարձրացնելով իրենց ստեղծողների և հեղինակությունը և ֆինանսական դրությունը։
Դիդիե Բուրդոն

Դիդիե Բուրդոն (ֆր.՝ Didier Bourdon, հունվարի 23, 1959(1959-01-23), Ալժիր, Ֆրանսիա), ֆրանսիացի դերասան, սցենարիստ և կինոռեժիսոր։ «Սեզար» մրցանակի դափնեկիր։


== Կենսագրություն ==
Ծնվել է 1959 թվականի հունվարի 23-ին Ալժիրում։ Դիդիեի ընտանիքն ապրել է Փարիզում, Մյուլուզում և Բիարիցում, իսկ հոր աշխատանքի հետ կապված, ավելի ուշ տեղափոխվում են  Սեն Ժերմեն ան Լե քաղաք։
Դիդիե Բուրդոնն ավարտել է Դրամատիկական արվեստի ազգային բարձրագույն ակադեմիան Փարիզում։ Նա իր դերասանական կարիերան սկսել է 1970-ականների վերջին և 80-ականների սկզբին՝ խաղալով թատերական ներկայացումներում։


== Կարիերա ==
1996 թվականին Բուրդոնն արժանացել է ֆրանսիական կինոյի ամենահայտնի «Սեզար» մրցանակին՝ լավագույն դեբյուտային ֆիլմի անվանակարգում։
2006 թվականին թողարկվեց «Մադեմ Իրմա» կատակերգությունը։ Դիդիե Բուրդոնն այս ֆիլմում հանդես է եկել որպես սցենարիստ և ռեժիսոր։
Կինը` Մարի Սանդրա Բադին Դուրանն է։ Դերասանն ունի երեք երեխա։
Դերասանը հիմնականում խաղում է կատակերգություններում, դրամա ֆիլմերում և մելոդրամաներում։


== Հատընտիր ֆիլմացանկ ==
«Խոստումներ լուսաբացին» (2017)
«Հրաշալի փոխանակում» (2015)
«Երեք եղբայր, վերադարձ» (2014)
«15 օր ուրիշ աշխարհում» (2013)
«Ջեկը կանանց թագավորությունում» (2013)
«Լավ տարի» (2006)


== Ծանոթագրություններ ==


== Արտաքին հղումներ ==
Some Place Else at Eurochannel
Ալա դեի Սարդի

Ալա դեի Սարդի (իտալերեն՝ Alà dei Sardi, սարդ.՝ Alà), կոմունա Իտալիայում, Սարդինիա մարզում՝ Օլբիա-Տեմպիո գավառում։
Բնակչությունը կազմում է 1940 մարդ, 2008 թվականի տվյալներով, բնակչության խտությունը 10մարդ-կմ², զբաղեցրած տարածքը 189 կմ² է։
Փոստային ինդեքս՝ 7020, հեռախոսային կոդ՝ 079։
Բնակչության հովանավոր է համարվում սուրբ Ավրելիոս Օգոստինիոսը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 079 7239010
Էլեկտրոնային հասցե՝ segre.aladeisardi@tiscali.it
Պաշտոնական կայք՝ http://www.aladeisardi.altervista.org


== Հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Եդիկոչկա

Եդիկոչկա, գետ Ռուսաստանում, հոսում է Ալթայի Հանրապետությունում, Ալթայի երկրամասում։ Գետաբերանը գտնվում է Կատուն գետի ձախ ափից 420 կիլոմետր հեռավորության վրա։ Գետի երկարությունը 11 կիլոմետր է։


== Ջրագրության տվյալներ ==
Ռուսաստանի ջրային գրանցման պետական տվյալների համաձայն՝ գետը պատկանում է Վերին Օբի ավազանային շրջանին, Կատուն գետի ջրօգտագործման մասն է, Բիա և Կատուն գետերի գետային ենթաավազանն է։ Վերին Օբի գետային ավազանն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային գրանցման տվյալների կոդ՝ 13010100312115100004141
Հիդրոլոգիական ստուգման կոդ՝ 115100414
Ավազանի կոդ՝ 13.01.01.003
Հիդրոլոգիական ուսումնասիրության ծավալի համար՝ 15
Հիդրոլոգիական ուսումնասիրության թողարկում՝ 1։


== Ծանոթագրություններ ==
Ֆիոնա Բաններ

Ֆիոնա Բաններ (անգլ.՝ Fiona Banner, հունիսի 23, 1966(1966-06-23)[…], Լիվերպուլ, Լանկաշիր, Անգլիա, Միացյալ Թագավորություն), անգլիացի ժամանակակից քանդակագործ։ 2002 թվականին ընդգրկվել է ժամանակակից արվեստի բնագավառի համար սահմանված Թյորներ մրցանակի կարճ ցուցակում։


== Կենսագրություն ==

Ֆիոնան ծնվել է Հյուսիսարևմտյան Անգլիայի Մերսիսայդ կոմսությունում։ Սովորել է Քինգսթոնի համալսարանում, 1993 թվականին մագիստրոսի աստիճան է ստացել Լոնդոնի Գոլդսմիթի համալսարանից։ 1994 թվականին City Racing սրահում  կայացել է նրա առաջին անհատական ցուցահանդեսը։
1995 թվականին ընդգրկվել է Վենետիկի XLVI բիենալեի «General Release: Young British Artists» կազմում։ Նրա անունն ընդգրկվել է բրիտանացի «առանցքային» արվեստագետների շարքում։
1997 թվականին Ֆիոնան հիմնադրել է «The Vanity Press» (Ունայնության մամուլ), որի միջոցով հրատարակել է իր սեփական ստեղծագործությունները, ինչպիսիք են Nam, The Bastard Word և All The World's Fighter Planes: The Nam-ը (1997) 1000-էջանոց գիրք է, որը նկարագրում է վիետնամական 6 ֆիլմերի՝ Apocalypse Now, Born on the Fourth of July, The Deer Hunter, Full Metal Jacket, Hamburger Hill և Platoon բովանդակությունները։
Բանները ստեղծում է քանդակներ, գեղանկարներ, ինստալյացիա։


== Ծանոթագրություններ ==


== Արտաքին հղումներ ==
Fiona Banner – Fiona Banner's own website with some artworks, texts and exhibition news
The Vanity Press
The Body Of The Text – Fiona Banner article in Art in America
Բլիշչադ

Բլիշչադ (ուկրաիներեն՝ Блищадь), գյուղ Ուկրաինայի Չեռնովցիի մարզի Խոտինի շրջանում։
2001 թվականի տվյալներով Բլիշչադ գյուղում բնակվում էր 134 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պեպտիդային կապ

Պեպտիդային կապ, պեպտիդներում և սպիտակուցներում ամինաթթվային մնացորդները միացնող քիմիական կապ։ Առաջանում է ամինաթթվի մի մոլեկուլի կարբօքսիլային ածխածնի և մյուսի a-ամինախմբի ազոտի ատոմների միջև։ Պեպտիդային կապով կարող են միանալ նաև տարբեր ամինաթթուների մոլեկուլներ․ R1-ը և R2-ը տարբեր ամինաթթուների մոտ տարբեր են։ Սպիտակուցներում և պեպտիդներում Պեպտիդային կապի առկայությունը ենթադրել է Խարկովի համալսարանի պրոֆեսրս Ա․ Ցա․ Դանիլևսկին (1838-1923) 1888 թ., և փորձնականորեն հաստատել է Ֆիշերը։
Մոլոդեցկոե (գյուղ, Մանկովկայի շրջան)

Անվան այլ կիրառումների համար տե՛ս՝ ՄոլոդեցկոեՄոլոդեցկոե (ուկրաիներեն՝ Молодецьке), գյուղ Ուկրաինայի Չերկասիի մարզի Մանկովկայի շրջանում։ Հիմնադրվել է 16-րդ դարում։
2005 թվականի տվյալներով Մոլոդեցկոե գյուղում բնակվում էր 1 714 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յակշուր-Բոդյա

Յակշուր-Բոդյա (ռուս.՝ Якшур-Бодья, ուդմ.՝ Якшур-Бӧдья), գյուղ Ռուսաստանի Ուդմուրթական հանրապետության Յակշուր-Բոդյինսկի շրջանի կազմում։
Բնակչությունը 2010 թվականին գրանցված տվյալներով կազմում էր 8379 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հանրահաշվական երկրաչափություն

Հանրահաշվական երկրաչափություն, մաթեմատիկայի բաժին, որն ուսումնասիրում է հանրահաշվական բազմաձևությունները։ Այսպես են կոչվում 
  
    
      
        n
      
    
    {\displaystyle n}
  -չափանի տարածության այն կետերի բազմությունները, որոնց կոորդինատները 
  
    
      
        
          F
          
            1
          
        
        (
        
          x
          
            1
          
        
        ,
        
          x
          
            2
          
        
        ,
        .
        .
        .
        ,
        
          x
          
            n
          
        
        )
        =
        0
        ,
        
          F
          
            m
          
        
        (
        
          x
          
            1
          
        
        ,
        
          x
          
            2
          
        
        ,
        .
        .
        .
        ,
        
          x
          
            n
          
        
        )
        =
        0
      
    
    {\displaystyle F_{1}(x_{1},x_{2},...,x_{n})=0,F_{m}(x_{1},x_{2},...,x_{n})=0}
   հավասարումների համակարգի լուծումներ են 
  
    
      
        
          F
          
            1
          
        
        ,
        
          F
          
            m
          
        
      
    
    {\displaystyle F_{1},F_{m}}
  -երը <x_1,...,x_n</math> փոփոխականների բազմանդամներ են)։ Յուրաքանչյուր հանրահաշվական բազմաձևություն ունի որոշակի չափողականություն, որը կետը բազմաձևության վրա որոշող անկախ պարամետրերի թիվն է։ 1 և 2 չափողականություն ունեցող հանրահաշվական բազմաձևությունները համապատասխանաբար կոչվում են հանրահաշվական կորեր և հանրահաշվական մակերևույթներ։ Հանրահաշվական կորեր են, օրինակ, կոնական հատույթները։ Պատմականորեն հանրահաշվական երկրաչափությունը ծագել է ցածր կարգի կորերի և մակերևույթների ուսումնասիրությունների հիմքի վրա։ Երրորդ կարգի կորերը դասակարգել է Իսահակ Նյուտոնը (1704)։ 19-րդ դարում հանրահաշվական երկրաչափությունը կորերի և մակերևույթների հատուկ դասերի ուսումնասիրությունից հետզհետե անցավ կամայական բազմաձևություններին վերաբերող առավել ընդհանուր խնդիրների առաջադրմանը։ Ընդհանուր հանրահաշվական երկրաչափության տեսությունը կառուցվել է 19-րդ դարի վերջին և 20-րդ դարի սկզբին՝ գերմանացի մաթեմատիկոս Մ. Նյոթերի, իտալացի մաթեմատիկոսներ Ֆ. Էնրիկեսի, Ֆ. Սևերի և այլոց աշխատանքներում։ Հանրահաշվական երկրաչափությունն իր ծաղկումն ապրեց 20-րդ դարում Ա. Վեյլի, Ա. Լեֆշեցի և այլոց աշխատանքների շնորհիվ։ Հանրահաշվական երկրաչափության բնագավառում զգալի ներդրում ունեն խորհրդային մաթեմատիկոսներ Ն. Չեբոտարյովը, Ի. Շաֆարևիչը։ Հանրահաշվական երկրաչափությունը մաթեմատիկայի առավել ինտենսիվ զարգացող բաժիններից է, որի մեթոդները մեծ ազդեցություն ունեն շատ փոփոխականների ֆունկցիաների տեսության, թվերի տեսության, մասնական ածանցյալներով հավասարումների, հանրահաշվական տոպոլոգիայի, խմբերի տեսության և մաթեմատիկայի այլ բաժինների վրա։
Դեդենկի

Դեդենկի (ռուս.՝ Деденки), գյուղ Ռուսաստանի Սմոլենսկի մարզի Դեմիդովսկի շրջանի կազմում։ Մտնում է Տիտովշչինսկի գյուղական համայնքի կազմի մեջ։


== Աշխարհագրություն ==
Դեդենկի գյուղը գտնվում է մարզի հյուսիսարևմտյան հատվածում, Դեմիդով քաղաքից 12 կմ դեպի հարավ, P133 (Սմոլենսկ-Նևել) ավտոճանապարհից 2 կմ դեպի արևմուտք։ Գյուղից 32 կմ դեպի հարավ գտնվում է Պոսյոլկովայա երկաթուղային կայարանը, որն անցնում է Սմոլենսկ-Վիտեբսկ գծով։


== Պատմություն ==
Հայրենական մեծ պատերազմի ժամանակ՝ 1941 թվականի հուլիսին գյուղն օկուպացված է եղել հիտլերյան զորքերի կողմից, այնուհետև ազատագրվել է 1943 թվականի սեպտեմբերին։


== Կլիմա ==
Դեդենկի գյուղը գտնվում է չափավոր ցամաքային կլիմայական գոտում, որտեղ ձմեռը չափավոր ցուրտ է, գարունը տևական, բարեխառն, ամառը չափավոր շոգ, իսկ աշնանը գերակշռում են տաք, արևոտ եղանակները։


== Բնակչություն ==
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սինտագմա

Սինտագման  (հուն․՝ Πλατεία Συντάγματος), կամ Սահմանադրության հրապարակ, հրապարակ Աթենքում։ Հրապարակում է գտնվում է թագավորական պալատը, որտեղ ներկայումս տեղակայված է Հունաստանի խորհրդարանը։ Կրում է հունական սահմանադրության անունը, որը առաջարկվել է Հունաստանի թագավոր Օտտոն I-ի կողմից 1843 թվականի սեպտեմբերի 3-ին։
Հրապարակը սահմանակից Գեորգ I թագավորի փողոցին հյուսիսից, Օտտոնի փողոցին հարավից, Ֆիլելիոնի փողոցին՝ արևմուտքում և Ամալիասի պողոտային՝ արևելքում։
Հրապարակը ներառում է երկու կանաչ զոնաներ։ Հրապարակի հենց կենտրոնում կառուցված է շատրվան, որտեղ տեղադրված է Նեապոլի ազգային հնագիտական թանգարանի արձանների կրկնօրինակները, որոնց նվիրել է քաղաքին 19-րդ դարում լորդ Բյութին, ով Օտտոն արքայի պաշտոնական ներկայացուցիչն էր։
Հրապարակի արևելյան հատվածում կանգնած է Թագավորական պալատը, որը ունի մարմարե աստիճաններ։ Այստեղից կարելի է անցում կատարել դեպի Ամալիաս պողոտա։ Յուրաքանչյուր ամը մեկ Անհայտ զինվորի հուշարձանի մոտ տեղի է ունենում էվզոնների պահակության հերթափոխ։ Տոն օրերին և կիրակի օրը պահակախմբի հերթափոխը տեղի է ունենում մեծ հանդիսավորությամբ։ Հերթափոխը տեղի է ունենում զինվորական երաժշտախմբի և ավելի քան 120 էվզոնների մասնակցությամբ։
Սինտագմա հրապարակի մոտ են գտնվում «Grande Bretagne», «Titania» հյուրանոցային համալիրները։
2011—2012 թվականներին Սինտագմա հրապարակը բազմիցս եղել է հույն ցուցարարների հավաքատեղի, ովքեր բողոքում էին հունական տնտեսության վատթար վիճակի դեմ։


== Տրանսպորտ և կապ ==
Սինտագմա հրապարակը համարվում է հանգույց Աթենքի հասարակական տրանսպորտի համար։ Աթենական տրամվայի և ավտոբուսների միջոցով կարելի է հասնել քաղաքի ցանկացած հատված։
Հրապարակի տարածքում, տեղական իշխանությունների կարգադրությամբ, հասանելի է անվճար ինտերնետ հասանելիություն։


== Ծանոթագրություններ ==


== Արտաքին հղումներ ==
Площадь Синтгама / / Информационный справочник, посвященный Афинам(ռուս.)
Սորըկան

Սորըկան, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Շեխլան

Շեխլան, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Նուռմե (գյուղ, Նիսսի շրջան)

Անվան այլ կիրառումների համար տե՛ս՝ ՆուռմեՆուռմե (էստ․՝ Nurme), գյուղ Էստոնիայի Հարյումաա նահանգի Նիսսի շրջանում։
2011 թվականի տվյալներով գյուղում բնակվում էր 74 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կյուրասաո (այլ կիրառումներ)

Կյուրասաո, կարող է վերաբերել՝

Կյուրասաո - կղզի Փոքր Անտիլյան կղզեխմբում
Կյուրասաո - բուրումնավետ լիկյոռ, պատրաստվում է գինու սպիրտից, չորացրած նարնջի կեղևից, մշկընղկույզից, մեխակից և դարչինից
22 (այլ կիրառումներ)

22, կարող է վերաբերել.

22 - ոչ նահանջ տարի, որն, ըստ Գրիգորյան օրացույցի, սկսվում է շաբաթ օրը։ Այն մեր թվարկության 22-րդ տարին է, 1-ին հազարամյակի 22-րդ տարին, 1-ին դարի 22-րդ տարին, 1-ին դարի 3-րդ տասնամյակի 2-րդ տարին, 20-ական թվականների 2-րդ տարին։
22 - Miiisha-ի ստուդիային առաջին ալբոմը։ Լույս է տեսել 2011 թվականին։
22 - ամերիկացի երգչուհի Թեյլոր Սվիֆթի երգն է իր «Red» կոչվող չորրորդ ստուդիական ալբոմից։ Երգը թողարկվել է 2013 թվականի մարտի 12-ին «Big Machine» և «Republic» լեյբլների կողմից։ Երգի հեղինակներն են՝ Թեյլոր Սվիֆթը, Մաքս Մարտինը և Shellback-ը։
22 - բնական թիվ է
Ինչպես ոզնին ու արջուկը դիմավորեցին Նոր տարին

«Ինչպես ոզնին ու արջուկը դիմավորեցին Նոր տարին» (ռուս.՝ «Как Ёжик и Медвежонок встречали Новый год»), խորհրդային մուլտիպլիկացիոն ֆիլմ, որ նկարահանվել է Սերգեյ Կոզլովի հեքիաթի հիման վրա։ Մուլտֆիլմը, որը հագեցած է պոեզիայով ու քնարականությամբ, ստեղծվել է ռեժիսոր Ալլա Գրաչյովայի կողմից։


== Սյուժե ==
Ամանորի նախօրեին ոզնին ու արջուկը որոշում են հավաքվել տոնելու Նոր տարին, սակայն տոնածառ չկա։ Նրանք գնում են անտառ՝ փնտրելու եղևնի, սակայն այդպես էլ ոչ մի հարմար չափի ծառ չեն գտնում։ Հերոսները վերադառնում են տուն, և ոզնին որոշում է, որ ինքը դառնա տոնածառ։


== Ստեղծողներ ==


== Վերաթողարկում ==
Մուլտֆիլմը թողարկվել է VHS տեսաերիզներով մինչև 2000-ական թվականները։ 2000-ական թվականներին այն թողարկվել է «Капитошка» DVD-հավաքածուում։


== Ծանոթագրություններ ==


== Գրականություն ==
Козлов, Сергей Григорьевич «Ёжик — Ёлка» — М. Издательство «Амфора», 2011, серия «Библиотека младшего школьника», ISBN 978-5-367-02022-9.


== Արտաքին հղումներ ==
«Ինչպես ոզնին ու արջուկը դիմավորեցին Նոր տարին» մուլտֆիլմը «Անիմատոր.ռու» կայքում
Սեն Նիկոլա դե Բիեֆ

Սեն Նիկոլա դե Բիեֆ (ֆր.՝ Saint-Nicolas-des-Biefs), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Լը Մայե դե Մոնտան կանտոնի կազմի մեջ։ Հանդիսանում է Վիշի շրջանը։
Համայնքի INSEE կոդ՝ 03248։


== Բնակչություն ==
Համայնքի բնակչությունը 2008 թվականին կազմում էր 181 մարդ։


== Տնտեսություն ==
2007 թվականի տվյալներով 109 աշխատունակ տարիքի մարդկանցից (15-64 տարեկան) 51-ը տնտեսապես ակտիվ էին, 58-ը անգործունակ (ակտիվության ցուցանիշը 46,8 %, 1999 թվականին եղել է՝ 64,4 %)։ 51 աշխատունակ բնակիչներից 45-ը աշխատում էին (29 տղամարդ և 16 կին), անաշխատանք էին 6-ը (3 տղամարդ և 3 կին)։ 58 անգործունակ մարդկանցից 7-ը աշակերտներ կամ ուսանողներ են, 26-ը թոշակառու, 25-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սեն Նիկոլա դե Բիեֆ» (ֆրանսերեն)։ Արխիվացված օրիգինալից 2012-09-26-ին։ Վերցված է 2012-6-22 
«Սեն Նիկոլա դե Բիեֆ» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Thats What I Want

Thats What I Want, ամերիկացի ռեփեր Lil Nas X-ի երգը, թողարկվել է 2021 թվականի սեպտեմբերի 17-ին որպե նրա Montero դեբյուտային ստուդիական ալբոմի չորրորդ սինգլ Columbia Records լեյբլում։


== Կոմպոզիցիա ==
«Thats What I Want» գրել են Lil Nas X և երաժշտական պրոդյուսերներ Ֆեդի Օմերը, Բլեյք Սլտակինը, Ռայան Թեդերը և KBeaZy-ն։ «Thats What I Want» փոփ և փոփ-ռոք երգ է, որն ուղեկցվում է ակուստիկ կիթառով։ Քննադատները երգը համեմատել են այնպիսի երգերի հետ, ինչպիսիք են Sum 41 ռոք խմբի «Underclass Hero» երգը (2007 թվական), Թեյլոր ՍվիֆթShake It Off (2014 թվական), Ջասթին Բիբերի և The Kid Laroiի Stay (2021 թվական)։


== Երգի թողարկում ==
2021 թվականի օգոստոսի 26-ին Lil Nas X թիզեր է հրապարակել առաջիկա ալբոմի համար, որում նշվել է նրա թողարկման ամսաթիվը (2021 թվականի սեպտեմբերի 17)։ 1 րոպե և 30 վայրկյան տևողությամբ տեսահոլովակը ուղեկցվում է «Thats What I Want» երգից մի հատվածով։ Ալբոմի թողարկումից մի քանի ժամ առաջ ռեփերը YouTube-ում ներբեռնել է The Montero Show անվանումով տեսանյութ, որտեղ նա պատմում է իր երաժշտական տեսահոլովակների մասին և նշում է «Thats What I Want»-ը։ Ալբոմի թողարկումից առաջ երգը հայտարարվել է որպես չորրորդ սինգլ։ Նույն օրը կայացել է «Thats What I Want» երգի պրեմիերան ավստրալիական The Music Network և բրիտանական BBC Radio 1 ռադիոկայաններում։ Երգը թողարկվել է Իտալիայի և Միացյալ Նահանգների ռադիոկայաններում  համապատասխանաբար սեպտեմբերի 24-ին և 28-ին։  Ավելի ուշ սինգլը ուղարկվել է ռուսական ռադիոկայաններ։  Երգը առաջին անգամ կենդանի կատարվել է BBC Radio 1-ի ուղիղ եթերում 2021 թվականի սեպտեմբերի 22-ին։


== Երաժշտական տեսահոլովակ ==
«Thats What I Want» երգի տեսահոլովակը թողարկվել է Lil Nas X-ի YouTube-ալիքում 2021 թվականի սեպտեմբերի 17-ին։


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==
TQG

«TQG» («Te Quedó Grande»), կոլումբիացի երգչուհիներ Կարոլ Ջիի և Շակիրայի երգը։ Թողարկվել է 2023 թվականի փետրվարի 24-ին Universal Music Latino լեյբլում որպես Կարոլ Ջիի  «Mañana Será Bonito» (2023) չորրորդ ստուդիական ալբոմի հինգերորդ սինգլ։


== Պատմություն ==
Կոլումբացի երգչուհիներ Կարոլ Ջիի և Շակիրայի համագործակցության մասին առաջին լուրերը սկսել են շրջանառվել 2023 թվականի հունվարին։ Փետրվարի 14-ին Շակիրան սոցիալական ցանցերում շնորհավորել է Կարոլ Ջիին ծննդյան օրվա կապակցությամբ ճիշտ այնպես, ինչպես նա դա արել էր Bizarrap-ի հետ իր նախորդ համագործակցության դեպքում՝ նրա երաժշտական սեսիաների 53 հատորի համար։ Հաղորդվել է, որ երգը պարունակում է ուղերձներ նրանց նախկին սիրելիներին՝ պուերտոռիկացի ռեփեր Անուել ԱԱ-ին և իսպանացի ֆուտբոլիստ, աշխարհի չեմպիոն Ժերար Պիկեին։


== Արձագանքներ ==
Guardian-ից Ալեքսիս Պետրիդիսը բարձր է գնահատել եթերային մթնոլորտը, որն ունի «TQG»-ն, «թեև, անկեղծ ասած, այն մի քիչ քաղցրմեղցր է»։ Rolling Stone-ից Էռնեստո Լեխները երգը կոչեմ է «անբավարար»՝ հայտարարելով. «Կոլումբիական կուռք Շակիրայի հետ բրա երկար սպասված «TQG» թրեքը անբավարար է թվում՝ հատկապես հաշվի առնելով, որ այն հայտնվել է ԶԼՄ-ներում տեղի ունեցած այն կրկեսից ընդամենը մի քանի շաբաթ անց, որը շրջապատել էր Շակիրայի նոր թրեքը  Bizarrap-ի հետ»։


== Հիթ-շքերթներ ==
«TQG» երգը Billboard Hot 100 հիթ-շքերթում ընդգրկվել է  2023 թվականի մարտի 11-ին՝ զբաղեցնելով  7-րդ հորիզոնականը և դառնալով Կարոլ Ջիի առաջին և Շակիրայի  վեցերորդ հիթը, որը հայտնվել է Թոփ-10-ում։
Billboard Hot Latin Songs հիթ-շքերթում երգն ընդգրկվելու առաջին շաբաթում զբաղեցրել է առաջին հորիզոնականը՝ դառնալով այդ հիթ-շքերթում Կարոլ Ջիի վեցերորդ (առաջինը եղել է 2018 թվականին) և Շակիրայի տասներեքերորդ հիթը (1998 թվականից)։
Billboard Global 200-ում երգըն ընդգրկվել է 2023 թվականի մարտի 11-ի շաբաթվա ընթացքում՝ զբաղեցնելով առաջին հորիզոնականը և դառնալով ինչպես Կարոլ Ջիի, այնպես էլ Շակիրայի առաջին երգը համաշխարհային հիթ-շքերթում


=== Շաբաթական հիթ-շքերթներ ===


== Հավաստագրեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
 «TQG» (Music video)
Ալեքսեևսկի գյուղական խորհուրդ (այլ կիրառումներ)

Ալեքսեևսկի գյուղական խորհուրդ, կարող է վերաբերել՝

Ալեքսեևսկի գյուղական խորհուրդ - Ուկրաինայի Խարկովի մարզի Բլիզնյուկովսկի շրջանում
Ալեքսեևսկի գյուղական խորհուրդ - Ուկրաինայի Խարկովի մարզի Կրասնոկուտսկի շրջանում
Խյամեկոսկի

Խյամեկոսկի (ռուս.՝ Хямекоски, ֆիններեն՝ Hämekoski), գյուղ Ռուսաստանի, Կարելիայի հանրապետության Պիտկյարանտսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լաթար

Լաթար, գյուղ Արևմտյան Հայաստանում, Բիթլիսի վիլայեթի Բուլանըխի գավառակում։ Գտնվում է Բլեջան լեռան լանջին։
Գյուղը որոշ հետազատողներ նույնացնում են Մեծ Հայքի Տարուբերան աշխարհի Ապահունիք գավառի Դալարիք գյուղի հետ։ Դալարիք գյուղում IV դարում պարսիկները կուրացրել են հայոց թագավոր Տիրանին։


== Ավանդապատում ==
Ըստ ավանդության այստեղ է ապրել Պռոշ թագավորը։ Նա մահից առաջ իր թուրը նետել է տալիս մոտակա Խաչլու լճակը։


== Բնակչություն ==
1870-ականներին ապրում էր 300 տուն հայ, իսկ 1909 թ.-ին 80 տուն հայ և 240 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կամպիլյո դե Ալտոբուեյ

Կամպիլյո դե Ալտոբուեյ (իսպ.՝ Campillo de Altobuey), բնակավայր և մունիցիպալիտետ Իսպանիայում։ Գտնվում է Կուենկա պրովինցիայի, Կաստելանիա Դե Մանչա ինքնավար համայնքի կազմում։ Մունիցիպալիտետը գտնվում է Մանչուելա Կոնկենսե շրջանում։ Տարածքը՝ 172 կմ²։ Բնակչությունը 1576 մարդ (2010 թվականի տվյալներով)։


== Պատմություն ==
Քաղաքը հիմնադրվել է 1177 թվականին։


== Բնակչություն ==


== Ծանոթագրություններ ==


== Արտաքին հղումներ ==
պաշտոնական կայք
Ayuntamiento de Campillo de Altobuey
Página sobre Campillo de Altobuey Archived 2007-02-02 at the Wayback Machine.
When You Believe

When You Belíeve (հայերեն՝ «Երբ դու հավատում ես»), ամերիկյան հայտնի երգ, որը 1998 թվականին գրել է ամերիկացի բանաստեղծ, կոմպոզիտոր Սթիվեն Շվարցը և այն դուետով կատարել են   Մրայա Քերին և Ուիթնի Հյուսթոնը։ Ստեղծագործությունը ձայնագրվել է DreamWorks  ամերիկյան կինոընկերության կողմից և այն հանդիսացել է  «Եգիպտոսի արքայազն» մուլտֆիլմի սաունդթրեքը։ 1998 թվականի  նոյեմբերի 2-ին այն թողարկվել է՝ որպես առանձին սինգլ, իսկ ավելի ուշ մտել է «Եգիպտոսի արքայազն» մուլտֆիլմի ալբոմի  և  Մրայա Քերիի անձնական՝ «My Love Is Your Love» և «Number 1's» ալբոմի մեջ։
Երգը ժամանակակից քննադատների կողմից իրարամերժ կարծիքների է արժանացել։ Չնայած զանգվածային լրատվամիջոցների մեծ ուշադրությանը՝ «When You Believe» երգն ամերիկյան հիթ-շքերթում համեստ հաջողություններ է գրանցել։ Մասնավորապես  Billboard Hot 100   ամերիկյան հիթ-շքերթում երգ  զբաղեցրել է  տասնհինգերորդ հորիզոնականը։ Երգը լայն ճանաչում է գտել նաև Եվրոպայում  և հասել իր գագաթնակետին՝ մտնելով Բելգիայի և Ֆրանսիայի,, Իտալիայի, Նիդերլանդների, Նորվեգիայի, Իսպանիայի, Շվեդիայի, Շվեյցարիայի և Մեծ Բրիտանիայի  երգերի լավագույն հնգյակի մեջ։ Ի շնորհիվ  այս երգով ալբոմների մեծաթիվ վաճառքի՝ Եվրոպայում և Հյուսիսային Ամերիկայում, «When You Believe»  երգը ստացել է տարբեր մրցանակներ։ Այսպես. Ավստրալիայում, Ֆրանսիայում, Գերմանիայում, Շվեյցարիայում և ԱՄՆ-ում երգը ստացել է երաժշտական ստեղծագործությունների  Ոսկե սկավառակ  վկայական, իսկ Նորվեգիայում՝ երաժշտական ստեղծագործությունների  Պլատինե սկավառակ  վկայական։
1999 թվականի մարտի 21-ին  «When You Believe»  երգը  ստացել է  «Օսկար»  մրցանակ՝ որպես ֆիլմի լավագույն երգ՝ Օսկարի 71-րդ մրցանակաբաշխության ժամանակ։ Առաջին անգամ երգը կենդանի կատարվել է 1998 թվականի նոյեմբերի 26-ին «Օփրա Ուինփրիի շոուի» ժամանակ,  որի հյուրերն էին Քերին և Հյուսթոնը։ Ավելի ուշ երգչուհիները  համերգների ժամանակ բազմիցս կատարել են հիթը՝ ինչպես միասին, այնպես էլ՝ առանձին։


== Երգի մասին ==

«Եգիպտոսի արքայազնը»  մուլտֆիլմում  երգը կատարվում է երկու անձի կողմից՝ Սեպֆորայի, որին ձայնակցել է Միշել Պֆայֆերը և Միրիամի (ձայնակցությունը՝ Սանդրա Բուլոք, վոկալ՝ Սալի Դվորսկի)։ Նրանք Աստծուն են ուղղում իրենց աղոթքները, սակայն դրանք անպատասխան են մնում։ Աղջիկները զարմանում են՝ ինչպես կարող է Աստված չպատասխանել իրենց անկեղծ խնդրանքին։ Բայց ի վերջո նրանք հասկանում են, որ, եթե դու հավատում ես Աստծուն, ապա  հրաշքներն անպայման կատարվում են։ Մուլտֆիլմի հիմնական հերոսները հրեաներ են, որոնց նվիրական երազանքը կատարվել է. նրանք դուրս են եկել Եգիպտոսից և ազատություն են ձեռք բերել։
Երգը վաճառքի նպատակով  Հյուսթոնը և Քերին այն ձայնագրել են իսրայելցի երեխաների երգչախմբի հետ, որոնց ձայնային տվյալները երգն ավելի բարի և հոգեզմայլ են  դարձրել։
«Օսկար»  մրցանակից բացի երգը ստացել է նաև այլ մրցանակներ։  When You Believe երգը  ներկայացվել է  «Ոսկե գլոբուս» մրցանակաբաշխությանը՝ «Լավագույն երգ»  և  «Գրեմմի» մրցանակաբաշխությանը՝ «Ձայնային լավագույն համատեղ փոփ կատարում» անվանակարգերում։
2007 թվականին երգիչ Լեոն Ջեքսոնը ներկայացրել է երգի քավեր տարբերակը։


== Երգի բառեր ==


== Հիթ-շքերթներ և հավաստագրումներ ==


== Ծանոթագրություններ ==


== Արտաքին հղումներ ==
Whitney Houston & Mariah Carey When You Believe на YouTube
When You Believe на Discogs
Պուլ

Պուլ (անգլ.՝ Poole, լսել ), քաղաք Լա-Մանշի ափին, որին հարևան է Անգլիայի խոշորագույն նավահանգիստներից մեկը՝ Բորնմութը։ Զբաղեցնում է Պուլ ծովածոցի հարավային ափը։ Հայտնի է որպես մեքքա առագաստանավորդների համար։
Որպես վարչական միավոր՝ Պուլը ուսումնասիրվում է միասնական միավորի տեսքով՝ Դորսեթ կոմսության կազմում։ Պուլ միասնական միավորը ձևավորվել է 1997 թվականի ապրիլի 1-ին Դորսեթ կոմսության Պուլ շրջան։


== Ընդհանուր տեղեկություններ ==
Պուլ միասնական միավորը զբաղեցնում է 65 կմ² տարածք, հարավում ողոված է Լա Մանշի ջրերով, արևմուտքում և հյուսիսում սահմանակից է Դորսեթ կոմսությանը, արևելքում՝ Բորնմութ միասնական միավորին։
Այստեղ բնակվում է 138 288 մարդ, բնակչության խտությունը՝131 մարդ/կմ² (2001 թվ.).
Պուլը կառավարվում է միասնական միավորի խորհրդոց, որ բաղկացած է 42 պատգամավորներից՝ ընտրված 16 շրջաններում։ Վերջին ընտրությունների արդյունքում21 տեղ զբաղեցնում են պահպանողականները։


== Պատմություն ==
Մարդկանց բնակեցումը քաղաքի տարածքում նշվում է երկաթե դարից։ Պուլի առաջին գրավոր հիշատակումները վերաբերվում են 12-րդ դարին, երբ քաղաքը հաջողակ նավահանգիստ էր, որ զբաղվում էր բրդի առևտրով։ 18-րդ դարում դարձավ Բրիտանիայի ամենազբաղված նավահանգիստներից մեկը, որի միջոցով Նյուֆաունդլենից ձուկ էին տեղափոխում Եվրոպա։ Երկրորդ համաշխարհային պատերազմի ընթացքում քաղաքը կարևոր հենակետ էր խորհրդային զորքերի համար։


== Արդի ժամանակներ ==

Պուլի առևտրային նավահանգիստը օգտագործվում է ուղևորների և բեռների փոխադրման համա Լա Մանշի միջոցով։ Քաղաքում են գտնվում այնպիսի ընկերությունների կենտրոնական գրասենյակներ, ինչպիսիք են՝ Royal National Lifeboat Institution (RNLI) - բարեգործական կազմակերպություն, որ զբաղվում է ջրից մարդկանց կյանքեր փրկելով, Sunseeker - առագաստներ արտադրող լավագույն ընկերություն։ Չնայած անուններին՝ հենց Պուլում են գտնվում Բորնմուտյան համալսարանի և Բորնմուտյան սիմֆոնիկ նվագախմբի մասնաճյուղերը։


== Ծանոթագրություններ ==


== Արտաքին հղումներ ==
Քաղաքի պաշտոնական կայքը
Արտանիշի պատմության և մշակույթի անշարժ հուշարձանների ցանկ (Գեղարքունիքի մարզ)

Այս հոդվածը ներկայացնում է Գեղարքունիքի մարզի Արտանիշ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 30 հուշարձան (9 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Չառլտոն շրջան (Ջորջիա)

Չառլտոն շրջան (անգլ.՝ Charlton County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 2.023 կմ² է, բնակչությունը՝ 10.282 մարդ (2010 թ. տվյալներով)։ Շրջկենտրոնն է Ֆոլկստոն բնակավայրը։ Կազմավորվել է 1854 թ.։
Սուրբ հոգու եկեղեցի (Բաթում)

Սուրբ հոգու եկեղեցի (վրաց.՝ სულიწმიდის კათოლიკური ეკლესია), կաթոլիկ եկեղեցի Վրաստանի Բաթում քաղաքում։ Մտնում է Կովկասի առաքելական վարչակազմի մեջ։
Նախկինում Բաթումում գործել է կաթոլիկ տաճար, որը կառուցվել էր 1903 թվականին։ Խորհրդային ժամանակաշրջանում եկեղեցին բռնագրավվել է, իսկ Վրաստանի անկախացումից հետո փոխանցվել Վրաց ուղղափառ եկեղեցու Բաթումի և Լազիստանի թեմի կազմը։ Ներկայումս այդ տաճարը ուղղափառ եկեղեցու տաճարներից մեկն է։
Սուրբ հոգու եկեղեցին կառուցվել է 1990-ական թվականների վերջին՝ վրացի ճարտարագետներ Օլեգ Պատարիձեի և Գեորգի Բագոշվիլիի նախագծով։ 2000 թվականին օծվել է առաքելական վարչակազմի եպիսկոպոս Ջուզեպպե Պազոտտոյի կողմից։


== Ծանոթագրություններ ==


== Արտաքին հղումներ ==
ბათუმის სული წმიდის სახელობის კათოლიკური ეკლესია (վրաց.)
Միիլա

Միիլա (էստ․՝ Miila), գյուղ Էստոնիայի Լյաենե-Վիրումաա նահանգի Ռեգավեռե շրջանում։
2011 թվականի տվյալներով գյուղում բնակվում էր 46 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սանամեր (Ստորին Բասենի գավառ)

Սանամեր, գյուղ Արևմտյան Հայաստանում, Էրզրումի վիլայեթի Բասենի գավառակում՝ Ստորին Բասենում։ Գտնվում էր Խորասան գյուղաքաղաքից 15 կմ հյուսիս-արևմուտք, Սանամեր գետակի ափին։


== Պատմություն ==
1829 թվականին հայերի զգալի մասը արտագաղթել է Արևելյան Հայաստան։ Գյուղի մնացած բնակչությունը կոտորվել կամ տեղահանվել է 1915-1918 թվականների Մեծ եղեռնի ժամանակ։


== Բնակչություն ==
XX դարի սկզբին ուներ 180 տուն հայ և թուրք բնակիչ։


== Տնտեսություն ==
Բնակչության հիմնական զբաղմունքը անասնապահությունն էր։ Հայերը զբաղվում էին նաև արհեստներով և առևտրով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Այխախ-Ֆրիդբերգ

Այխախ-Ֆրիդբերգ (գերմ.՝ Landkreis Aichach-Friedberg), շրջան Գերմանիայում։ Շրջանի կենտրոնն է Այխախ քաղաքը։ Զբաղեցնում է 783,09 կմ2։ Բնակչությունը 127 246 մարդ է։ Բնակչության խտությունը 162 մարդ/կմ2։
Շրջանի պաշտոնական կոդը 09 7 71 է։ Շրջանում 24 համայնք կա։


== Ծանոթագրություններ ==

Կաղապար:Այխախ-Ֆրիդբերգի շրջան
Անկուվա քաղաք

Ալիշահթի, ճանապարհային կայան Փոքր Հայքում, Յոզղաթ-Կեսարիա ճանապարհի վրա։ Խեթական թագավորների ձմեռանոց քաղաքն էր։ Գտնվում էր Հաթթուսասից արևելք. այն տեղադրվում է ժամանակակից Բաքիրբողազ և Խաջիկ բնակավայրերի շրջանում։ Նիկողայոս Ադոնցը Ալիշահթի վրա է տեղադրել խեթական Անկուվա քաղաքը։


== Ծանոթագրություններ ==

Հայ Ժողովրդի Պատմության Քրեստոմատիա, Հատոր I, էջ 13
Աբու Դիաբի

Աբու Դիաբի Վասսիրիկի (ֆր.՝ Vassiriki Abou Diaby, մայիսի 11, 1986, Փարիզ), Կոտդիվուարյան ծագումով ֆրանսիացի ֆուտբոլիստ։ Լոնդոնի Արսենալի և Ֆրանսիայի ազգային հավաքականի կիսապաշտպան։


== Կարիերա ==
13 տարեկան հասակում նա սկսում է խաղալ «Ռեադ Ստար» ակումբում։ 2 տարի անց տեղափոխվում է «ՊՍԺ»` միաժամանակ այցելելով «Կլորֆոնտեն» ֆուտբոլային ակադեմիա։ 2002 թվականին Դիաբին տեղափոխվում է«Օսեր»։
2002-2003 թվականների մրցաշրջաններում «Օսերի» կազմում նա դառնում է մինչև 16 տարեկանների առաջնության չեմպիոն։ 2004-2005 թվականների մրցաշրջանում ֆրանսիական ակումբի կազմում մասնակցում է 5 հանդիպման, 2005-2006 թվականների մրցաշրջանի առաջին կեսում՝ 6 հանդիպման։
2006 թվականի հունվարի 12-ին Դիաբին տեղափոխվում է «Արսենալ», որտեղ ստանում է 24-րդ համարի մարզաշապիկը, որն ազատ էր մնացել Լի Դիկսոնի հեռանալուց հետո։
Ֆրանսիայի մինչև 19 տարեկանների հավաքականի կազմում Դիաբին անցկացրել է 14 խաղ։ 2008 թվականի մարտի 24-ին անցկացրել է առաջին հանդիպումը Ֆրանսիայի հավաքականի կազմում։


== Արտաքին հղումներ ==
Արսենալի պաշտոնական կայքում Archived 2013-01-16 at the Wayback Machine. (անգլ.)
transfermarkt․com կայքում (անգլ.)
Օհայո շրջան (Ինդիանա)

Անվան այլ կիրառումների համար տե՛ս՝ Օհայո շրջան (այլ կիրառումներ)Օհայո շրջան (անգլ.՝ Ohio County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 225 կմ² է, բնակչությունը՝ 5.623 մարդ (2010 թ. տվյալներով)։ Շրջկենտրոնն է Ռայզինգ Սան բնակավայրը։ Կազմավորվել է 1844 թ.։
Նիկողոս Թյուլպենտճյան

Նիկողոս Թյուլպենտճյան (1841, Ստամբուլ, Օսմանյան կայսրություն - 1887), հայ հրապարակախոս, խմբագիր։
Ծնվել է Կ. Պոլսում։ 1870-ականների վերջերից մտել է հրապարակախոսական ասպարեզ, նախ երևացել է Օ. Խոճասարյանի «Օրագիր» թերթում, ապա 1875 թվականի սեպտեմբեր ամսից հրատարակել է «Լրագիր» օրաթերթը, որը շարունակել է իր գոյությունը մինչև 1880 թվականը։ Թերթի փակումից հետո աշխատակցել է «Մարմարա» երգիծաթերթին։ Ֆրանսերենից թարգմանել է վեպեր, պատմվածքներ։


== Ծանոթագրություններ ==


== Աղբյուրներ ==
Շելեխովո (գյուղ, Դերաժնյայի շրջան)

Շելեխովո (ուկրաիներեն՝ Шелехове), գյուղ Ուկրաինայի Խմելնիցկիի մարզի Դերաժնյայի շրջանում։
2001 թվականի տվյալներով Շելեխովո գյուղում բնակվում էր 211 մարդ։ Բնակավայրը զբաղեցնում է 1632 կմ² տարածք։ Բնակչության խտությունը կազմում էր 129,29 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իշլյա

Իշլյա (ռուս.՝ Ишля, բաշկիրերեն՝ Ишле), գյուղ Ռուսաստանի, Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 637 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայա բինթ ալ-Հուսեյն

Հայա բինթ ալ-Հուսեյն կամ արքայադուստր Հայա (արաբ․՝ هيا بنت الحسين‎‎, մայիսի 3, 1974(1974-05-03), Ամման, Հորդանան), արաբ պետական գործիչ և մարզիկ, Հորդանանի արքայադուստրը։
Հորդանանի ներկայիս թագավոր Աբդալլահ իբն Հուսեինի հարազատ քույրը։ Հորդանանում ճանաչված է նաև, որպես բարեգործ։


== Կենսագրություն ==
Հայա բինթ ալ-Հուսեյնը ծնվել է 1974 թվականի մայիսի 3-ին Հորդանանի թագավորության մայրաքաղաք Ամմանում։ Արքայադուստր Հայան համարվում է Հուսեյն I Իբն Թալալի և Ալիա ալ-Հուսեինի 11 երեխաներից մեկը (Հայա բրինտ ալ-Հուսեինը ունեցել է նաև 5 եղբայր և նույնքան քույր)։
Նա Հորդանանի թագավոր Աբդալլահ իբն Հուսեինի քույրն է և ունի ազնվական ծագում։ Համարվում է Հաշիմյան թագավորական դինաստիայի ներկայացուցիչ։ Մուհամմադ մարգարեի 43-րդ սերնդից է։
Արքայադուստր Հայան նախնական կրթությունը ստացել է Հորդանանում՝ Ամմանում, իսկ բարձրագույն երկրորդական և երրորդական կրթությունը՝ Եվրոպայում, մասնավորապես՝ Մեծ Բրիտանիայի աղջիկների համար նախատեսված գիշերօթիկ դպրոցում։ Հետաքրքրական է այն փաստը, որ Մեծ Բրիտանիայի նույն դպրոցն է ավարտել նաև Հնդկաստանի վարչապետ Ինդիրա Գանդին։ Սովորել է նաև Օքսֆորդի համալսարանի Սուրբ Հիլդայի քոլեջում։ Այնտեղ ստացել է բակալավրի աստիճան՝ փիլիսոփայության, քաղաքագիտության և տնտեսագիտության ասպարեզներում։
Հորդանանյան արաբերենից բացի արքայադուստր Հայան գերազանցապես տիրապետում է երեք լեզուների՝ անգլերենի, ֆրանսերենի և նույնիսկ ռուսերենի։
2004 թվականի ապրիլի 10-ին արքայադուստր Հայան ամուսնացել է Արաբական Միացյալ Էմիրությունների վարչապետ, փոխնախագահ և Դուբայ քաղաքի կառավարիչ Շեյխ Մուհամմադ բին Ռաշիդ ալ-Մաքթումի հետ։ 2007 թվականի դեկտեմբերի 2-ին ծնվել է նրանց առաջին դուստրը՝ ալ-Ջալիլը։
Երեխայի ծնունդը համընկնել է Արաբական Միացյալ Էմիրությունների անկախության 36-ամյա տարեդարձի հետ։


== Սպորտային հաջողություններ ==
Հայա բրիտ ալ-Հուսեինը հեռացատկորդ է։ Արդեն 13 տարեկական հասակում նա ներկայացրել է իր երկիրը՝ Հորդանանը, միջազգային սպորտային մակարդակով։ 1992 թվականին նա նվաճել է բրոնզե մեդալ համաժողովրդական արաբական սպորտային խաղերում՝ դառնալով առաջին կինը, ով պարգևատրվել է այս խաղերում։
Արքայադուստր Հուսեինը 2000 թվականին մասնակցել է Ավստրալիայում տեղի ունեցող Օլիմպիական խաղերին՝ Հորդանանի օլիմպիական հավաքականի կազմում։
2002 թվականին նա դարձավ առաջին արաբ կինը, ով մասնակցել է Իսպանիայի Խերես դե լա Ֆրոնտերա քաղաքում տեղի ունեցող ձիասպորտի աշխարհի առաջնությանը։ 2006 թվականին Հայան դարձել է Ձիասպորտի միջազգային ֆեդերացիայի նախագահ։ Նա նաև անդամ է Հորդանանի օլիմպիական կոմիտեի։


== Ծանոթագրություններ ==